Huawei kollej talabalarini soliq sohasidagi yechimlari bilan tanishtirdi

2018-yil 2-noyabr kuni O‘zbekiston Respublikasi Soliq qo‘mitasi qoshidagi Toshkent soliq kolleji talabalari sayyor seminar doirasida O‘zbekistondagi Huawei kompaniyasi ofisiga tashrif buyurdilar va kompaniyaning mamlakatdagi faoliyati, innovatsion yechimlari va ko‘rgazmalar zaliga joylangan kompaniya mahsulotlari bilan yaqindan tanishdilar. Tashrif davomida mobil texnologiyalar bo‘yicha Huawei ishlanmalari va innovatsion yechimlar asosida raqamli iqtisodiyotni targ‘ibot qilish tamoyillari yosh iste’dod egalariga namoyish qilindi.

“Hozirda axborot va aloqa texnologiyalarisiz biror bir sohani tasavvur qila olmaymiz. Davlat organlari va tuzilmalari raqamli iqtisodiyot yo‘nalishlariga e’tibor qaratayotgan bir davrda, bozor kon’yunkturasini aniqlab olish va aholiga ko‘rsatiladigan xizmatlar samaradorligini oshirish uchun innovatsiyalarni amalga tatbiq qilish juda muhimdir. Soliq xizmati mamlakat iqtisodiyotining asosiy yo‘nalishlaridan biri ekanligi bizga ma’lum. Joriy yilda davlatimiz prezidenti yangi soliq konsepsiyasini imzoladi va hukumatga yangi soliq kodeksini ishlab chiqish vazifasini yukladi. Ushbu kodeksda mamlakatda biznes muhitini yaxshilash va aholiga samarali xizmat ko‘rsatishning barcha imkoniyatlari ko‘rib chiqilishi nazarda tutilgan. Mamlakat rahbariyati tomonidan belgilab berilgan mazkur yo‘nalishdan kelib chiqib, Toshkent soliq kolleji ta’lim tizimini takomillashtirish maqsadida informatsion texnologiyalardan foydalanish imkoniyatlarini amalda o‘rganib chiqishga, shuningdek Smart Tax (“Aqlli soliq tizimi”) va E-Tax (“Elektron soliq platformasi”) tizimidagi xorij tajribasida qo‘llaniladigan raqamli iqtisodiyotda yangi yechimlar bilan tanishishga qaror qildi”, — deydi O‘zbekistondagi Huawei kompaniyasining korporativ aloqalar bo‘yicha bo‘limi direktori Davron Azizov.

Bundan tashqari, kollej rahbariyati bilan suhbat davomida Smart Class kabi kompaniya yechimlari to‘g‘risida so‘z yuritildi va ushbu konsepsiyani turli darajalardagi ta’lim tizimiga joriy qilishda olingan ijobiy natijalar aytib o‘tildi. Yaqin kelajakda Toshkent soliq kolleji talabalari ham yangi ta’lim texnologiyalari bilan jihozlangan “aqlli sinflar”da ta’lim olishsa, ajab emas.

“Bugungi kunda O‘zbekiston yoshlari juda ilg‘or va axborot texnologiyalari bo‘yicha yetarlicha ma’lumotga ega. Shundan kelib chiqib, kollej rahbariyati talabalarni kelajakda davlatning moliya va fiskal tizimida ishlatilishi mumkin bo‘lgan yangi yechimlar bilan tanishtirishga qaror qildi. Shuningdek, hozirda Osiyo va Yevropaning rivojlangan davlatlarida keng qo‘llaniladigan texnologiyalar ham namoyish etildi, bu yangi texnologiyalar asosida soliq va moliya xizmatlari ishini sezilarli darajada yaxshilash, davlat budjeti xarajatlarini tejash va davlat xizmatchilarining ish samaradorligini oshirish mumkin. Bularning barchasini oddiy aholi, tadbirkorlar va investorlarga maksimal darajada qulay sharoitlar yaratish uchun amalga oshirish lozim. Yangi texnologiyalar — bu davlat infratuzilmasining taraqqiyoti uchun muhim omil, aholi farovonligining o‘sishi tufayli mamlakatning iqtisodiy salohiyatini oshirish va hamkorlik uchun yangi potensial investorlarni jalb qilish mumkin”, — deydi Toshkent soliq kolleji direktori Firdavs Tillayev.

Qayd qilish joizki, O‘zbekistonda Smart education tizimini targ‘ibot qilish doirasida, shuningdek, o‘zining ijtimoiy korporativ majburiyatini bajargan holda, Huawei kompaniyasi muntazam ravishda universitet va kollej talabalari uchun “Ochiq eshiklar kuni”ni o‘tkazib kelmoqda va bu tadbirda qatnashuvchilar axborot texnologiyalari bo‘yicha dunyoqarashini kengaytirishi, turli faoliyat yo‘nalishlari, jumladan ta’lim, tibbiyot, xo‘jaliklar, korxonalar va shaharlarni boshqarish, soliqqa tortish kabi sohalarda Huawei yaratgan innovatsion yechimlar bilan tanishishlari mumkin.

Yil boshidan buyon kompaniyaning ko‘rgazmalar zalida Toshkent axborot texnologiyalari universiteti, Toshkent Davlat iqtisodiyot universiteti, International House akademik litseyi talabalari va Konfutsiy nomidagi O‘zbek-Xitoy instituti talabalari qabul qilindi. Bundan tashqari, kompaniya rahbariyati Toshkent axborot texnologiyalari universiteti, Toshkent shahridagi INHA universiteti va O‘zbekistondagi Vestminster universiteti filiali talabalari uchun sayyor uchrashuvlar o‘tkazdi. Ushbu uchrashuvlarda talabalar tomonidan kompaniya rahbariyatiga bevosita berilgan savollarga Huawei tajribasi asosida batafsil javoblar taqdim etildi.

Batafsil ma’lumot uchun Huawei kompaniyasining www.huawei.com saytiga tashrif buyuring yoki quyidagi havolalarda bizni kuzatib boring:
http://www.linkedin.com/company/Huawei
http://www.twitter.com/Huawei
http://www.facebook.com/Huawei
http://www.google.com/+Huawei
http://www.youtube.com/Huawei